เจฟฟรีย์ ยูจินนีดีส

เจฟฟรีย์ เคนต์ ยูจินนีดีสHow to Pronounce Jeffrey Eugenides (; เกิด 8 มีนาคม พ.ศ. 2503) เป็นนักเขียนชาวอเมริกัน เขาได้รับรางวัลพูลิตเซอร์ในปี พ.ศ. 2546 จากผลงานชิ้นที่ 2 MiddlesexThe 2003 Pulitzer Prize Winners Fiction

ประวัติ
เจฟฟรีย์ ยูจินนีดีสเกิดเมื่อ พ.ศ. 2503 ที่เมืองดีทรอยต์ รัฐมิชิแกน ประเทศสหรัฐอเมริกา เขาใฝ่ฝันอยากจะเป็นนักเขียนตั้งแต่สมัยเรียนมัธยม โดยได้รับแรงบันดาลใจมาจากงานเขียนของนักเขียนสมัยนวยุคนิยม (modernist) เช่น เจมส์ จอยซ์, มาร์แซล พรุสต์, วิลเลียม ฟอล์คเนอร์, เวอร์จิเนีย วูล์ฟ และทอมัส พินชอนJeffrey Eugenides, The Art of Fiction No. 215 ยูจินนีดีสเรียนจบปริญญาตรีที่มหาวิทยาลัยบราวน์ และจบปริญญาโทที่มหาวิทยาลัยสแตนฟอร์ด เขาตีพิมพ์นวนิยายเล่มแรก The Virgin Suicides ในปี พ.ศ. 2536 และได้รับความนิยมจนถูกนำไปสร้างเป็นภาพยนตร์ชื่อเดียวกัน ในปี พ.ศ. 2542 นำแสดงโดยเคิร์สเตน ดันสท์The Virgin Suicides (1999)

ในปีพ.ศ. 2545 ยูจินนีดีสก็ตีพิมพ์ Middlesex นวนิยายแนวครอบครัวที่ได้รับรางวัลพูลิตเซอร์ในปีต่อมา ผลงานล่าสุดของเขา The Marriage Plot ตีพิมพ์ในปี พ.ศ. 2554

ปัจจุบัน ยูจินนีดีสพำนักอยู่ที่พรินซ์ตัน รัฐนิวเจอร์ซีย์ กับครอบครัว โดยเขาเป็นศาสตราจารย์ด้านการเขียนเชิงสร้างสรรค์อยู่ที่ Peter B. Lewis Center for the Arts

ผลงาน

นวนิยาย
 The Virgin Suicides (พ.ศ. 2536)
 Middlesex (พ.ศ. 2545)
 The Marriage Plot (พ.ศ. 2554)

รวมเรื่องสั้น
 Fresh Complaint (พ.ศ. 2559)

อ้างอิง

 แหล่งข้อมูลอื่น 


หมวดหมู่:บุคคลที่เกิดในปี พ.ศ. 2503
หมวดหมู่:บุคคลที่ยังมีชีวิตอยู่
หมวดหมู่:นักเขียนชาวอเมริกัน
หมวดหมู่:ผู้ได้รับรางวัลพูลิตเซอร์สาขานวนิยาย
หมวดหมู่:ศิษย์เก่าจากมหาวิทยาลัยบราวน์
หมวดหมู่:ศิษย์เก่าจากมหาวิทยาลัยสแตนฟอร์ด